ทิสโก้ขนโปรโมชั่นในงานตลาดนัดกองทุน
บลจ.ทิสโก้ ขนโปรโมชั่นซื้อกองทุนรวมในงาน "ตลาดนัดกองทุนรวม" ที่พารากอน
6 ก.ค. 2554

บลจ.ทิสโก้ ขนโปรโมชั่นซื้อกองทุนรวมในงาน "ตลาดนัดกองทุนรวม" ที่พารากอน
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า  บริษัทได้เตรียมผลิตภัณฑ์กองทุนรวม พร้อมทั้งโปรโมชั่นสุดพิเศษ เพื่อร่วมงาน “ตลาดนัดกองทุนรวม (Mutual Fund Fair)” ซึ่งจัดขึ้นระหว่างวันที่ 7 – 10  ก.ค.2554  ณ สยามพารากอน ชั้น M พร้อมโปรโมชั่นพิเศษสุด เมื่อลงทุนในกองทุนรวมเพื่อประหยัดภาษี LTF/RMF ทุกๆ 3 หมื่นบาท  รับฟรี บัตรของขวัญพารากอน มูลค่า 100 บาท
พิเศษสุดลงทุนในกองทุนรวม RMF ต่างประเทศ ทุกๆ 3 หมื่นรับฟรี บัตรของขวัญพารากอน มูลค่า 200 บาท เมื่อไม่ทำรายการสับเปลี่ยนออกจนถึงสิ้นปี 2554 ได้แก่ กองทุนเปิด ทิสโก้ เอเชีย แปซิฟิก เอ็กซ์ เจแปน เพื่อการเลี้ยงชีพ และ กองทุนเปิด ทิสโก้ ไชน่า อินเดีย เพื่อการเลี้ยงชีพ 
สำหรับผู้ที่สนใจลงทุนในกองทุนรวมที่ลงทุนในต่างประเทศ (FIF) ประกอบด้วย กองทุนเปิด ทิสโก้ ยูเอส อิควิตี้ ฟันด์ และ กองทุนเปิด ทิสโก้ ไชน่า H-Share อิควิตี้  ลงทุนทุก ๆ 5 ล้านบาท รับฟรี สร้อยคอทองคำหนัก 1 สลึง และพิเศษสุดสำหรับลูกค้าใหม่ที่เปิดบัญชีกองทุนรวมทุกกองทุนภายในงาน รับฟรีทันที แก้ว Eco Cup ทิสโก้ เพื่อช่วยลดภาวะโลกร้อน